open-index/open-wikipedia-markdown huggingface dataset:
Pavol Michal Kuzmány

**Pavol Michal Kuzmány** (* 3. júl 1835, Banská Bystrica – † 10. november 1900, Praha) bol slovenský  spisovateľ, bankovný úradník a podnikateľ.

## Rodina
* otec: Karol Kuzmány 
* matka: Karolína rod. Keltnerová
* bratia:  Karol Ladislav Kuzmány, Peter Ján Kuzmány

## Životopis
V rokoch 18411845 navštevoval ľudovú školu a 18451849 gymnázium v Banskej Bystrici, 18491852 na reálke vo Viedni. V rokoch 18521869 železničný úradník vo Viedni, 18691874 spoluzakladateľ a prvý riaditeľ Živnostenskej banky v Prahe. Oženil sa s Annou Meisnerovou z Viedne (deti: Constance, Pavol, Anna), rodina žila v Prahe až do prvej svätovej vojny.
 
Autor krátkych próz, reportáží a poviedok v Nár. novinách, v kt. obohatil druhú vlnu slov. realizmu o modernejšie výrazové prostriedky a netradičné spoločenské postoje s náznakmi kriticizmu voči martinskému konzervativizmu. V impresionisticky ladených žánrových obrázkoch z Banskej Bystrice predstavil život slov. malomesta v 1. pol. 19. stor. V časopisoch uverejňoval preklady z franc. a angl. jazyka. Prvý riaditeľ Živnostenskej banky pro Čechy a Moravu v Prahe, ekonomicky napomáhal slovenskému národnému hnutiu, sprostredkúval i finančnú pomoc z Ruska pre Národné noviny, subvencoval vyd. niektorých lit. diel: 1868 Spevy Sama Chalupku, 1878 Spisy básnické Andreja Sládkoviča. Prispieval do Politiky a Slovenských pohľadov.

## Dielo
* Rozpomienky a kresby. – Martin, 1900
* Môj priateľ Marco a iné rozprávky. – Bratislava, 1920
* Stroskotanec fregaty Medúzy a iné rozprávky. – Bratislava, 1921
* Rozmarné črty. – Bratislava, 1949
* Raport kaprála Ďura Pazuchu. – Bratislava, 1974

## Literatúra
* Slovenský biografický slovník

## Zdroje
* Narodenie v matrike: https://familysearch.org/ark:/61903/1:1:KDNM-GDQ
* Pražská pobytová prihláška rodiny: http://digi.nacr.cz/prihlasky2/index.php?action=link&ref=czarch:CZ-100000010:874&karton=333&folium=456  

## Externé odkazy
* 
* Plné texty diel P. M. Kuzmányho

Kategória:Slovenskí spisovatelia pre deti a mládež
Kategória:Osobnosti z Banskej Bystrice
Peter Ján Kuzmány

**Peter Ján Kuzmány** (* 1. marec 1837, Banská Bystrica – † 1. január 1886, Malá Poľana) bol slovenský národnokultúrny pracovník.

## Rodina
* otec Karol Kuzmány (1806-1866)
* matka Karolína Zuzana rod. Kellnerová
* brat Karol Ladislav Kuzmány, Pavol Michal Kuzmány
* sestra Ľudmila (1839-63) manželka Jána Jesenského

## Životopis
Navštevoval školy v Banskej Bystrici a Viedni, kde sa vyučil za obchodníka. V mladosti horlivý národný pracovník, rozširoval slovenskú literatúru, spolupracoval s Pavlom Dobšinským, s Viliamom Paulinym-Tóthom a ďalšími národovcami, národné hnutie  podporoval i finančne. Zakladajúci člen Matice slovenskej i Nižšieho slovenského evanjelický patronátneho gymnázia v Martine.

## Literatúra
* Kto bol kto v histórii Banskej Bystrice 12552000
* Evanjelici v dejinách slovenskej kultúry

## Externé odkazy
* 

Kategória:Slovenskí kultúrni pracovníci
Kategória:Osobnosti z Banskej Bystrice
Eugen Kuzmányi

**Eugen Kuzmányi** (* 23. júl 1882, Hajmáskér-Öskü  † 17. jún 1941, Slavošovce) bol evanjelický kňaz.

## Životopis
Študoval na gymnáziu v Lučenci, štúdium prerušil a pracoval ako notársky úradník. Maturoval v roku 1904, študoval na dištriktuálnej teologickej akadémii Evanjelického kolégia v Prešove (1904-1910). Po ordinácii (1910) pôsobil akoevanjelický kaplán v Klenovci, Brezne, farár v Slavošovciach (1911-1941). Dekan štítnického dekanátu v Gemerskom seniorátu. V zbore sa venoval príprave nadaných detí na štúdiá.

## Literatúra
* Evanjelici v dejinách slovenskej kultúry

## Externé odkazy
* 

Kuzmányi, Eugen
Kuzmányi, Eugen
Kuzmányi, Eugen
Ľudmila Kuzmányová

**Ľudmila Kuzmányová** (rod. Pálková) (* 8. november 1844, Vrbica - † 14. jún 1875, Ľvov) bola slovenská národnokultúrna pracovníčka.

Jej manžel Peter Ján Kuzmány.

## Životopis
Narodila sa v rodine významného slovenského národného pracovníka O. Pálku. Po vydaji za Petra Jána Kuzmányho pracovala v rodinnom obchode v Brezne. V mladosti bola jednou z najbližších spolupracovníčok M. M. Hodžovej. Spoluorganizátorka miestneho dievčenského vzdelávacieho spolku a významná ochotnícka herečka divadla v Liptovskom Mikuláši. Zakladajúca členka Nižšieho slov. evanjelického patronátneho gymnázia v Martine.

## Literatúra
* Evanjelici v dejinách slovenskej kultúry

## Externé odkazy
* 

Kategória:Slovenskí kultúrni pracovníci
Kategória:Osobnosti z Liptovského Mikuláša
Juraj Kvas

**Juraj Kvas** (* 8. máj 1925, Békéscsaba – † 31. august 1970, Bratislava) bol slovenský novinár.

## Rodina
* otec: Juraj Kvas 
* matka: Alžbeta rod. Kurtágová (* 1903 – † ?)
* manželka: Magdaléna rod. Lichnerová (*1929)

## Životopis
Študoval na gymnáziu v Žiline, v Trenčíne a v Banskej Bystrici (19431944). Redaktor Času, člen tlačovej komisie ONV a redaktor Vatry v Banskej Bystrici (1945). Spoluorganizátor povstaleckej tlače tzv. občianskeho odboja, po ústupe Povstania do hôr člen partizánskeho oddielu, v roku 1945 väznený Gestapom. Od roku 1945 člen Zväzu slovenských novinárov.

## Referencie


## Literatúra
* *[[Slovenský biografický slovník]]*

## Externé odkazy
* 

Kategória:Slovenskí novinári
Kategória:Osobnosti z Békešskej Čaby
Herman Kvasnica

**Herman Kvasnica** (pôv. Weinberger) (* 14. február 1905, Vylok  † 29. august 1979, Bratislava) bol architekt a maliar.

## Rodina
* otec: Jozef Weinberger
* matka: Šarlota rod. Friedmanová
* manželka: Matilda Kvasnicová
* deti:
** Ing. Arch. Jozef Venson rod. Kvasnica
** PhDr. Eva Zelena rod. Kvasnicova
** Helena Gasper, Ludikova rod. Kvasnicova
** Ondrej Kvasnica
** Ing. Pavel Kvasnica

## Životopis
Študoval architektúru na Nemeckej vysokej škole technickej v Prahe. Pracovník projekčnej kancelárie železníc, od roku 1945 architekt ČSD v Bratislave. Autor projektov železničných staničných budov a obytných budov pre železničných zamestnancov. Autor súťažného návrhu na športový štadión v Banskej Bystrici. Vystavoval v Banskej Bystrici. Venoval sa aj krajinomaľbe.

## Literatúra
* Slovenský biografický slovník

## Externé odkazy
* 

Kategória:Slovenskí maliari
Kategória:Slovenskí architekti
Ján Kvietok

**Ján Kvietok** (* 23. máj 1901, Banská Bystrica – † 24. október 1972, Komárno) bol slovenský pedagóg a osvetový pracovník.

## Životopis
Po absolvovaní Učiteľského ústavu v Turčianskych Tepliciach roku 1919 učiteľ na Orave, v Bešeľove, Detve a Hodžove. Po roku 1945 osvetový a knižničný inšpektor v Komárne, Nitre a Pezinku. Pričinil sa o rozvoj JRD v okolí Komárna.

Publikoval v  pedagogických a osvetových časopisoch. V rukopise zanechal trojzväzkovú Kroniku mesta Komárna za roky 19451969.

## Literatúra
* *[[Pedagogická encyklopédia Slovenska]]*

## Externé odkazy
* 

Kategória:Slovenskí pedagógovia
Kategória:Osobnosti z Banskej Bystrice
Michal Kyseľ

**Michal Kyseľ** (* 27. marec 1788, Blatnica  † 22. máj 1871, Banská Bystrica) bol slovenský organár, výrobca klavírov a pedagóg.

## Rodina
* otec: Ján Kyseľ
* matka: Anna rod. Bellanová
* syn: Ján Karol Kyseľ
* manželka: Anna rod. Somorová , Mária rod. Peťková

## Životopis
Študoval v Blatnici, v Ožďanoch, v Banskej Bystrici a v Banskej Štiavnici. Učiteľ a notár v Dubovom, od 1806 v Slovenskej Ľupči, od 1813 sa venoval organárstvu, od 1820 v Brezne, potom v Slovenskej Ľupči a od roku 1833 v Banskej Bystrici. 

Už ako žiak gymnázia v Banskej Štiavnici si privyrábal opravou a ladením klavírov, ako učiteľ pomáhal cez prázdniny Michalovi Podkonickému, od ktorého sa priúčal remeslu a po jeho smrti 1816 prevzal jeho dielňu. Do 1846 postavil so synom 65 nových a opravil 176 organov a zhotovil 104 klavírov, z toho asi 30 dlhých. Roku 1829 opravil organ v zámockom kostole v Banskej Bystrici.

## Referencie


## Literatúra
* *[[Slovenský biografický slovník]]*

## Externé odkazy
* 

Kategória:Slovenskí výrobcovia organov
Kategória:Slovenskí výrobcovia klavírov
Kategória:Osobnosti z Blatnice
Štefan Kýška

**Štefan Kýška** (* 14. júl 1914, Žilina  † 18. október 1984, Žilina) bol slovenský prekladateľ. Pseudonym: Jožo Dubeň, Štefan Jamský

## Rodina
* otec: Róbert Kýška
* matka: Zlatica rod. Šmáriková 

## Životopis
V roku 1925-1932 absolvoval štátnu reálku v Žiline, pedagogickú kvalifikáciu získal na Učiteľských ústavoch v Turčianskych Tepliciach a v Banskej Bystrici (1932), 1948-1949 študoval francúzštinu, nemčinu a slovenčinu na Pedagogickej fakulte UK v Bratislava (nedokončil). V roku 1932-1948 pôsobil ako učiteľ na ľudových a meštianskych školách, 1948 na učňovskej škole v Žiline, 1948-1949 redaktor vydavateľstva Práca v Bratislave, 1949-1968 prekladateľ v slobodnom povolaní.

Plodný prekladateľ, ktorý od roku 1947 na vysokej umeleckej a jazykovej úrovni pretlmočil do slovenčiny 75 titulov beletrie i odbornej športovej literatúry, najmä z angličtiny a nemčiny, príležitostne aj z francúzštiny, taliančiny a iných jazykov. Pri prekladaní z angličtiny sa zameral na ľahšie beletristické žánre, predovšetkým detektívnu, dobrodružnú a cestopisnú literatúru (osobitne sa venoval dielu Jacka Londona), menej na spoločenské romány. Z nemčiny sa sústredil hlavne na prekladanie športovej himalájskej a horolezeckej literatúry, tejto problematiky sa týkali aj jeho preklady z francúzštiny a taliančiny.

## Literatúra
* *[[Slovník slovenských spisovateľov 20. storočia]]*

## Externé odkazy
* 

Kategória:Slovenskí prekladatelia
Kategória:Osobnosti zo Žiliny
Dušan Kyzek

**Dušan Kyzek** (* 6. máj 1948, Ožďany) je slovenský režisér a dramaturg.

## Životopis
Roku 1970 absolvoval Pedagogickú fakultu v Banskej Bystrici, v roku 1972 pokračoval v štúdiu rozhlasovej réžie na VŠMU v Bratislave. O 1972 režisér Slovesnej umeleckej realizácie štúdia Československého rozhlasu v Banskej Bystrici. Režíruje publicistické, literárne a hudobno - slovné programy, ťažiskom jeho práce sú však réžie rozhlasových hier pre dospelých a adaptácia literárnych predlôh. Od 1977 sa režijne podieľa na realizácii populárnej rozhlasovej hud.-slovnej relácii Sobotník. Od roku 1989 pôsobí v Slovenskej televízii, televíznom štúdiu Banská Bystrica ako dramaturg a tvorca slovenských dialógov dabingu.

## Literatúra
* *[[Encyklopédia dramatických umení Slovenska]]*

## Externé odkazy
* 

Kategória:Slovenskí rozhlasoví režiséri
Kategória:Slovenskí rozhlasoví dramaturgovia
Kategória:Osobnosti z Oždian
Jozef Labuda (politik)

**Jozef Labuda** (* 27. jún 1896, Hontianske Nemce – † 3. jún 1961, Bratislava) bol slovenský funkcionár KSČ a robotník.

## Rodina
* otec Karol Labuda
* matka Mária rod. Kalaciová
* manželka Agneša rod. Neugebauerová

## Životopis
V roku 19101914 sa vyučil za typografa. V roku 19141915 pracoval ako sadzač v tlačiarni Hungaria v Banskej Bystrici. Od roku 1916 príslušník česko-slovenských légií a pracovník česko-slovenskej tlačiarne v Kyjeve. Pod vplyvom revolučných udalostí a Jaroslava Haška prešiel na stranu revolúcie. Po návrate do vlasti zakladajúci člen KSČ, odborársky funkcionár. Vedúci oddelenia vnútornej správy ÚP Zboru povereníkov (19541960).

## Ocenenie
* Rad práce roku 1958

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí politici
Kategória:Osobnosti z Hontianskych Nemiec
Kategória:Príslušníci česko-slovenských légií
Irena Laciaková

**Irena Laciaková** (* 2. október 1865, Polichno – † 14. február 1951, Zvolen) bola  spisovateľka. Pseudonym: I. Poľanská, Irena Zorislava Slančík, J. Poľanská

## Rodina
* otec Pavel Slančík
* matka Eva Mária rod. Honétzyová
* sestra Božena Slančíková-Timrava
* manžel Michal Laciak 

## Životopis
Základy vzdelania jej poskytol otec, potom rok navštevovala meštiansku školu v Banskej Bystrici. Roku 1887 redaktorka rodinného rkp. zábavno-poučného časopisu Ratolesť, v ktorom začala spolu s → Timravou literárne tvoriť. Roku 1895 debutovala v Slov. pohľadoch novelou Spoločnica. Publikovala v Živene realistické memoárové reportáže z obd. 1. sv. vojny a súčasne písala kratšie dramatické a prozaické práce.

## Dielo
* Lízika Ďubovie a jej veľká láska, Ratolesť, 1, 1887
* Spoločnica, Slov.pohľady, 15, 1895
* Oko za oko zub za zub, Slov.pohľady, 21, 1901
* Na súmraku, Živena, 10, 19191920
* Ešte posledný bozk, Živena, 15, 1925
* Nie roveň, Živena, 12, 1922

## Literatúra
* *[[Slovenský biografický slovník]]*

## Externé odkazy
* 

Kategória:Osobnosti z Polichna
Juraj Lačný

**Juraj Lačný** (* 4. máj 1748, Banská Bystrica-Radvaň – † 7. júl 1826, Kremnica) bol slovenský evanjelický kňaz a cirkevný hodnostár.

Jeho otec bol Ján Lačný a matka Anna rod. Majerčíková.

## Životopis
Študoval v Banskej Bystrici, Bratislave, 17741977 na univerzite v Jene. Roku 1769 vychovávateľ u Gostoniovcov, 1772 u Kubíniovcov, 1777 u Jesenákovcov a Radvániovcov, 1781 evanjelický farár v Sľažanoch, 1783 v Ľubietovej, 1795 v Kremnici, tekovský senior.

Zbieral dokumenty a správy o histórii evanjelickej cirkvi, ktoré využil Adam Chalupka pre svoje rukopisné dielo *Fragmenta historica de ecclesiis evangelicis in Com. Zolliensi*.

## Literatúra
* Slovenský biografický slovník

## Externé odkazy
* 
* Záznam o narodení a krste v matrike - farnosť Radvaň; pokrstený ako Georgius Laczno

Kategória:Slovenskí evanjelickí kňazi
Kategória:Cirkevní hodnostári
Kategória:Osobnosti z Radvane
Július Ladziansky

Univ. prof. **Július Ladziansky** (pôv. Ledényi) (* 19. november 1903, Veľký Ďur  † 29. august 1943, Banská Bystrica) bol lekár-anatóm a vysokoškolský pedagóg.

## Rodina
* otec: Július Ledényi
* matka: Etela rod. Šafárová

## Životopis
Študoval na gymnáziu v Leviciach, medicínu na univerzite v Budapešti a na Lekárskej fakulte UK v Bratislave, 1939 univ. prof. Od roku 1930 pracovník a od roku 1936 prednosta Anatomického ústavu, od roku 1940 Histologicko-embryologického ústavu Lekárskej fakulty Slovenskej univerzity v Bratislave. Absolvoval študijný pobyt u prof. Eggelinga v Nemecku. V anatómii proti teóriám o funkcionálnom pôvode skoliózy riešil problém jej vzniku na anatomickom podklade. Priekopnícku prácu vykonal na poli slovenskej anatomickej terminológie, jeho *Pitevné cvičenia z topografickej anatómie* patria dodnes k základným dielam. Prispieval hlavne do Bratislavských lekárskych listov, 1940-1941 ich zodpovedný redaktor a Anatomischer Anzeigeru. Člen Učenej spoločnosti Šafárikovej, Slov. učenej spoločnosti, viacerých zahraničných lekárskych spoločností.

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí lekári
Kategória:Osobnosti z Veľkého Ďura
František Laho

**František Laho** (* 16. august 1725, Banská Bystrica-Radvaň – † 1774, Senné) bol slovenský evanjelický kňaz a náboženský spisovateľ.

## Rodina
* otec: Štefan Laho
* matka: Katarína rod. Cemberová 

## Životopis
Študoval na univerzite vo Wittenbergu. Roku 1753 evanjelický kňaz v Pondelku, od roku 1756 v Sennom. Autor barokovej náboženskej práce.

## Dielo
* *Commentatio qua de propagatione lucis evangelii seculo nati Christi*, Wittenberg, 1753

## Literatúra
* Slovenský biografický slovník

## Externé odkazy
* 

* Záznam o narodení a krste v matrike - farnosť Radvaň

Kategória:Evanjelickí kňazi
Kategória:Narodenia v 1725
Kategória:Úmrtia v 1774
Kategória:Osobnosti z Radvane
Kategória:Slovenskí evanjelickí kňazi
Kategória:Slovenskí náboženskí spisovatelia
Kategória:Narodenia 16. augusta
Ján Laho

**Ján Laho** (* 8. Apríl 1738, Banská Bystrica-Radvaň – † 21. november 1790) bol slovenský evanjelický kňaz, náboženský spisovateľ a cirkevný hodnostár.

## Životopis
Evanjelický kňaz, od roku 1767 učiteľ na šľachtickej škole v Ožďanoch, roku 1784 superintendent v Krížovej. Roku 17841785 prvý superintendent čes. evanjelickej a. v. cirkvi, v roku 1784 na audiencii v Jihlave žiadal cisára Jozefa II., aby zrušil odvádzanie štóly katolíckym kňazom a podporoval superintendantov zo štátnych prostriedkov. Roku 1785 sa vrátil z Čiech do vlasti.

## Dielo
* *Vejtah některých hlavných otázek a odpovědí z učení křesťanského pro obecný lid evangelický v Čechách*, Praha, 1782

## Literatúra
* Slovenský biografický slovník

## Externé odkazy
* 
* Záznam o narodení a krste v matrike

Kategória:Slovenskí evanjelickí kňazi
Kategória:Superintendenti
Kategória:Osobnosti z Radvane
Kategória:Cirkevní hodnostári
Kategória:Slovenskí náboženskí spisovatelia
Ladislav Laho

**Ladislav Laho** (* 14. november 1922, Horná Lehota – † 14. október 1972, Bratislava) bol slovenský biochemik.

## Rodina
* otec: Alexander Laho
* matka: Berta rod. Lahová
* manželka: Katarína rod. Kedrová

## Životopis
V roku 19331941 študoval na reálnom gymnáziu v Banskej Bystrici, v rokoch 19411946 na SVŠT v Bratislave. Účastník protifašistického odboja. Po oslobodení spoluzakladateľ vinárskeho výskumu na Slovensku. Zameral sa na biochémiu, analytiku a technológiu vína. V roku 19511963 riaditeľ Výskumného ústavu vinohradníckeho a vinárskeho v Bratislave. Funkcionár Office Internationale de la vigne et de la vin v Paríži, 19681980 jej predseda. Autor resp. spoluautor monografií, príručiek a vysokoškolských skrípt, odborných článkov a štúdií.

## Dielo
* *Vinohradníctvo a vinárstvo*, Bratislava, 1954 (s A.Kišoĺom)
* *Vinárske praktikum*, Bratislava, 1960
* *Vinohradníctvo*, Bratislava, 1962

## Literatúra
* Slovenský biografický slovník

## Externé odkazy
* 

Kategória:Slovenskí chemici
Kategória:Osobnosti z Hornej Lehoty (okres Brezno)
Karol Ladislav Kuzmány

**Karol Ladislav Kuzmány** (* 2. december 1833, Banská Bystrica – † 11. október 1885, Viedeň) bol slovenský lodný inžinier.

## Rodina
* otec Karol Kuzmány (1806 - 1866)
* matka Karolína Zuzana, rod. Kellnerová
* brat Pavol Michal Kuzmány, Peter Ján Kuzmány
* sestra Ľudmila (1839 - 1863) manželka Jána Jesenského

## Životopis
Karol Ladislav Kuzmány študoval na námorníckej akadémii v Terste, do roku 1852 na Polytechnickom inštitúte vo Viedni, do roku 1853 na vojenských školách v Muggii a v Benátkach. Pôsobil ako lodný inžinier, od 60 rokov 19. storočia v Terste, potom vo Viedni. V roku 1858 sa stal kapitánom rakúskeho námorníctva. Bol odborník v lodnom staviteľstve, autor odborných článkov a prác z námorného inžinierstva a strojníctva. Bol zakladajúci člen Matice slovenskej, sprostredkovateľ rusko-slovenských stykov a podporovateľ národných kultúrnych podujatí. Autor cestopisných čŕt a reportáží, v ktorých sa prejavil ako vnímavý pozorovateľ a rozprávač.

## Ocenenie
* Rad sv. Anny 2. tr., Rad sv. Stanislava 2. tr. a Rad Františka Jozefa

## Literatúra
* Slovenský biografický slovník

## Externé odkazy
* 
* Záznam o narodení a krste v matrike č. 130 - evanjelická cirkev v Banskej Bystrici

Kategória:Osobnosti z Banskej Bystrice
František Lahola

**František Lahola** (* 6. marec 1872, Babice – † 13. jún 1925, Liptovský Mikuláš) bol slovenský sochár a kamenár.

## Rodina
* otec: Štefan Lahola
* matka: Anna rod. Vlachynská
* manželka: Anna rod. Žejglitrová 

## Životopis
Vyučil sa v kamenárskych dielňach v Uherskom Hradišti. Roku 1902 kamenár v Banskej Bystrici, od roku 1904 v Liptovskom Mikuláši. Tvorca prevažne náhrobníkov bežnej úrovne. Jeho tvorba vyvrcholila portrétmi slovenských národných predstaviteľov, z ktorých sa zachovala podobizeň P. O. Hviezdoslava (dnes v SNM, Martin). Väčšina z nich je nezvestná (busty M. M. Hodžu, S. Tomášika, Š. Daxnera, D. Šusteka).

## Ocenenie
* 1905 – Zlatá medaila z výstavy v Hodoníne

## Dielo
* Obeliskový náhrobník O. Vozárika
* Náhrobník J. Francisciho na Národnom cintoríne v Martine
* Náhrobník A. Kmeťa na Národnom cintoríne v Martine

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí sochári
Ján Lajčiak

**Ján Lajčiak** (* 25. júl 1875, Pribylina  † 28. október 1918, Vyšná Boca) bol slovenský filológ a teoretik kultúry.

## Rodina
* otec: Michal Lajčiak
* matka: Mária rod. Jančušová 

## Životopis
Študoval na evanjelickom gymnáziu v Banskej Bystrici, zmaturoval 15. júna 1895, tri roky teológiu na Evanjelickom kolégiu v Prešove a na univerzite v Erlangene, z ktorého sa vrátil podľa zvyku vykonať záverečné skúšky do Prešova. Neskôr študoval orientálnu filológiu v Lipsku, kde sa v roku 1902 stal doktorom filozofie, v rokoch 1904 -1905 študoval v Paríži na Sorbonne, kde získal v roku 1905 teologický doktorát za dizertáciu *Ezechiel, jeho osobnosť a učenie*, vydanú tlačou v roku 1905.

V rokoch 18991900 a 19021904 pôsobil ako evanjelický kaplán v Pešti u Daniela Bacháta. Od roku 1905 pôsobil ako farár vo Vyšnej Boci, kde pôsobil až do konca svojho krátkeho života.

Jeden z najmúdrejších Slovákov všetkých čias, Lajčiak, dožíval na bezvýznamnej fare vo Vyšnej Boci len preto, lebo ho Martin Vajanský za jeho prenikavé kulturologické analýzy neznášanlivo odmietol.

Spolutvorca modernej slovenskej orientalistiky, prívrženec liberálnych smerov v cirkevných otázkach i v slovenskom národnom hnutí. Autor biblistickej monografie, orientalistických štúdií, prekladateľ biblických textov z gréčtiny a hebrejčiny do slovenčiny. Model slovenskej kultúry rozšíril aj o funkciu vedecko-poznávaciu a politicko-organizačnú.

Okrem vedeckých vedomostí z teológie a filológie mal vedecké znalosti z latinčiny, gréčtiny a hebrejčiny a okrem slovenčiny vedel ešte maďarsky, nemecky, francúzsky, anglicky, taliansky a učil sa mnohé orientálne staré i nové jazyky. Napísal tiež rómsku gramatiku.

V roku 1995 nakrútil režisér Fedor Bartko podľa scenára Borisa Petríka dokumentárny film *Ján Lajčiak* v rámci cyklu Slovenskej televízie Portréty.

## Dielo
* *Die Plural - und Dualenendungen am semitischen Namen.* Leipzig 1902 
* *Ezechiel, sa personne et son enseignements.* Paris 1905
* *Slovensko a kultúra.* (zostavil: Samuel Štefan Osuský) Bratislava 1920 [reprint tohto vydania: Liptovský Mikuláš : Spolok Martina Rázusa, 2020, ISBN 978-80-972-016-8-5]
* preklad* Kniha žalmov*. Budapest 1904
* *Naše literárne úlohy.* In: Slovenské pohľady, roč. 28, 1908, č. 8, s. 466474.

## Galéria

Ján Lajčiak, pamätná tabuľa.JPG
Ján Lajčiak, pomník.JPG


## Literatúra
* Slovenský biografický slovník
* Štefan Krčméry: Dr. Ján Lajčiak, slovenský vedomec. In: *Biografické štúdie*, zv. 31. Martin : Matica slovenská - Biografický ústav, 2005, s. 7996. Dostupné on-line.

## Externé odkazy
*  
* Plné texty diel J. Lajčiaka
* J. Lajčiak na portáli Slovákov v zahraničí
* Záznam o narodení a krste v matrike riadok 34 - evanjelická farnosť Pribylina

## Referencie

Kategória:Slovenskí prekladatelia
Kategória:Slovenskí orientalisti
Kategória:Osobnosti z Pribyliny
Kategória:Osobnosti Evanjelického kolégia v Prešove
Adolf Lanek

**Adolf Lanek** (* 13. január 1897, Ostrava – † 15. december 1948, Podbrezová-Vajsková) bol slovenský chemik.

## Rodina
* otec František Lanek
* matka Mária rod. Hentschlová
* manželka Katarína rod. Driapsová

## Životopis
Študoval na real. gymnáziu, neskôr na ČVUT v Prahe. Ved. technický úradník, od roku 1938 riaditeľ továrne na meď v Krompachoch, v roku 19461948 technický poradca antimónovej huty v Podbrezovej-Vajskovej. Zaoberal sa hutníctvom farebných kovov a technologickými problémami výroby antimónu.

## Literatúra
* Slovenský biografický slovník

## Externé odkazy
* 

 
Kategória:Osobnosti z Ostravy
Kategória:Českí chemici
Kategória:Slovenskí chemici
Kategória:Absolventi Českého vysokého učení technického
Ján Lang

**Ján Lang** (; žil v 15. storočí) bol banský podnikateľ, richtár Rožňavy (1496), jeden z najvýznamnejších banských ťažiarov v 90. rokoch 15. storočia. Doložené je jeho pôsobenie v Banskej Bystrici a Rožňave.

## Život
náhľad|Turzov dom (tretí sprava) na Námestí SNP v Banskej Bystrici
Ako mešťan Banskej Bystrice a zrejme aj člen mestskej rady je doložený z roku 1481. Podľa interpretácie údajov fuggerovského faktora Jána Dernschwama v jeho pamätnom spise *Beschreibung des Mitteren Hauss zue Neosuhl gelegen* (1563) mohol Lang pochádzať z&nbsp;Rožňavy alebo Levoče.

Lang dokázateľne vlastnil hámor na sútoku Bystrice a Hrona. Pre krakovsko-levočskú spoločnosť Turzovcov skupoval banskobystrické medené a strieborné bane. V roku 1494 od neho Ján III. Turzo kúpil polovicu bane Topperstollen a v roku 1495 dva domy v Banskej Bystrici za 1000 zl., ktorých spojením a prestavbou vznikol Turzov dom, sídlo Turzovsko-fuggerovskej spoločnosti.

Po zkoncentrovaní baní v okolí Banskej Bystrice sa Lang zastupujúc záujmy Turzovcov presťahoval do Rožňavy. Pred rokom 1494 sa stal rožňavským mešťanom, keďže v&nbsp;uvedenom roku sa (zrejme už ako člen mestskej rady) zúčastnil vyšetrovania sporu dedín Čučma a&nbsp;Nadabula (dnes mestská časť Rožňavy) s mestom Rožňava. Spolu s Martinom Turzom sa usiloval o monopolné postavenie v miestnej banskej ťažbe.

## Referencie

## Literatúra
* 
*  publikovaný tzv. „Turzov kódex“ () z Bavorskej štátnej knižnice v Mníchove
* 
* 

## Externé odkazy
* 

Kategória:Richtári
Kategória:Slovenskí podnikatelia
Kategória:Narodenia v 15. storočí
Štefan Lángoš

**Štefan Lángoš** (* 23. december 1897, Hrabušice  † 27. máj 1984, Bratislava) bol slovenský lesný inžinier a historik.

Jeho otec bol Ján Lángoš a matka Judita rod. Roháriková.

## Životopis
Lesníctvo študoval na Vysokej škole baníckej a lesníckej v Banskej Štiavnici a v Šoprone, kde získal titul Ing. Od roku 1919 pracovník lesných úradov, 19361948 úradník Riaditeľstva štátnych lesov a majetkov v Banskej Bystrici, pracovník riaditeľstva štátnych lesov a majetkov v Bratislave, pracovník Povereníctva lesov a drevárskeho priemyslu, resp. poľnohospodárstva. V roku 19381945 vykonával osadnícke pozemkové úpravy v banskobystrickom obvode. Zúčastnil sa na príprave nového lesného zákona.

Zaoberal sa dejinami lesníctva na Slovensku, autor štúdií. Člen predsedníctva Slovenskej spoločnosti pre dejiny vied a techniky SAV.

## Literatúra
* Slovenský biografický slovník

## Externé odkazy
* 

Kategória:Slovenskí lesní inžinieri
Kategória:Slovenskí historici
Kategória:Absolventi Baníckej a lesníckej akadémie v Banskej Štiavnici
Kategória:Osobnosti z Hrabušíc
Dávid Láni

**Dávid Láni** (Lány, Lányi; *  1618, Háj† 29. apríl 1669, Brezno, pochovaný v Banskej Bystrici) bol slovenský evanjelický kňaz, náboženský spisovateľ a cirkevný hodnostár.

## Rodina
* otec: Daniel Láni
* manželka: Helena rod. Sinapiusová-Horčičková

## Životopis
Študoval v Mošovciach, Bánovciach nad Bebravou, Bytči, Brezne, Bratislave, 1637 na univerzite vo Wittenbergu. Od roku 1640 učiteľ u Ilešháziovcov a rektor v Prievidzi. Roku 1645 evanjelický farár v Dobrej Nive, 1647 v Prievidzi, 1648 v Banskej Bystrici, 1652 v Brezne, roku 1656 superintendant banského okolia.

Zápasil s útokmi rekatolizátorov, mierny postoj zastával voči kalvínom. Mestu Breznu poskytol roku 1665 veľkú pôžičku a svojmu žiakovi Jurajovi Ilešházimu venoval spis o prirodzenom  práve. Z jeho rukopisnej agendy prevzal modlitby do svojho diela jeho švagor Daniel Sinapius-Horčička.

## Dielo
* *Disputatio de justitia originali*, Trenčín, 1640
* *Disputatio de causa peccati remotiva*, Trenčín, 1643

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí evanjelickí kňazi
Kategória:Slovenskí náboženskí spisovatelia
Kategória:Narodenia v 1618
Kategória:Úmrtia v 1669
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici
Kategória:Osobnosti z Hája (okres Turčianske Teplice)
Kategória:Úmrtia 29. apríla
Daniel Láni

**Daniel Láni** (Lány, Lanius) (* 1605, Mošovce – † 17. november 1665, Banská Bystrica) bol slovenský pedagóg, evanjelický kňaz a náboženský spisovateľ.

## Rodina
* otec: Eliáš Láni
* matka: Zuzana rod. Tamorisciová
* bratia: Gregor, Izák a Zachariáš
* syn: Dávid Láni 

## Životopis
Od roku 1627 študoval na univerzite vo Wittenbergu, roku 1629 rektor gymnázia v Bánovciach nad Bebravou, roku 1647 farár a senior v Hlohovci, roku 1657 špitálsky farár v Banskej Bystrici. V Hlohovci viedol náboženské polemiky s miestnymi františkánmi i trnavskými jezuitmi, pod ich tlakom musel Hlohovec opustiť. Autor polemického spisu luteránskej ortodoxie, dišputy a príležitostnej latinskej poézie.

## Dielo
* *Questionum illustrium decades duae prior continens contraversias logicas et posterior physicas*, Wittenberg 1628
* *Ignea veritatis evangelicae columma 1-2*. Wittenberg 1654, Leipzig 1659

## Literatúra
* *[[Slovenský biografický slovník]]*

## Externé odkazy
* 

Kategória:Narodenia v 1605
Kategória:Úmrtia v 1665
Kategória:Slovenskí evanjelickí kňazi
Kategória:Slovenskí náboženskí spisovatelia
Kategória:Osobnosti z Mošoviec
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici
Kategória:Úmrtia 17. novembra
Gregor Láni

**Gregor Láni** (* 16. storočie, Mošovce† 19. august 1651, Brezno) bol slovenský cirkevný hodnostár a evanjelický kňaz.

## Rodina
* otec: Eliáš Láni
* matka: Zuzana rod. Tamorisciová
* bratia: Daniel, Izák a Zachariáš
* synovia: Eliáš Láni ml. a Baltazár Láni 

## Životopis
Od roku 1616 študoval na univerzite vo Wittenbergu, kde získal titul magister. Roku 1618 rektor gymnázia v Bytči, 1619 v Žiline, 1620 kazateľ u Alžbety Coborovej na Oravskom hrade, 1622 farár v Hričove, 1626 v Rajci, 1634 vo Zvolene, od roku 1644 v Brezne, od roku 1635 superintendent.

V pastoračnej práci čelil rastúcej rekatolizácii. Vo Wittenbergu dišputoval o 10 vybratých filozofických otázkach.

## Dielo
* *Decas selectarum philosophicarum questionum*, Wittenberg, 1616

## Literatúra
* Slovenský biografický slovník
* SCHMAL, Andreas: *Brevis de vita superintendentum evangelicorum in Hungaria commentatio.* IN: Monumenta Evangelicorum Aug. conf. in Hungaria historica, Pest, 1861, s. 31-32.

## Externé odkazy
* 

Kategória:Slovenskí evanjelickí kňazi
Kategória:Superintendenti
Kategória:Cirkevní hodnostári
Kategória:Úmrtia v 1651
Kategória:Osobnosti z Mošoviec
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici
Kategória:Narodenia v 16. storočí
Kategória:Úmrtia 19. augusta
Jozef Lányi

Mons. ThDr. JCDr. **Jozef Lányi** (*Lányi de Késmárk*; * 29. jún 1868, Nitrianske Pravno† 28. október 1931, Oradea, Rumunsko) bol rímskokatolícky kňaz, kanonik, doktor teológie, doktor cirkevného práva, titulárny biskup tinínsky, cirkevný slovenský náboženský spisovateľ a cirkevný hodnostár zemianskeho pôvodu.

## Životopis
Narodil sa v rodine zemana Jozefa Lányiho (Lányi de Késmárk) a jeho manželky Márie rod. Zeiselovej. Študoval na gymnáziu v Prievidzi a v Banskej Bystrici, teológiu na univerzite v Budapešti, kde získal doktorát z teológie a roku 1894 aj z kánonického práva. Roku 1891 bol vysvätený za kňaza.

Od roku 1892 pôsobil ako biskupský archivár a ceremoniár v Banskej Bystrici a zároveň ako riaditeľ obecnej vyššej ľudovej školy v Krupine (1895 – 1898). Roku 1898 sa stal farárom v Janovej Lehote, od roku 1899 profesorom na teologickom učilišti v Banskej Bystrici. V rokoch 1900 – 1906 bol učiteľom maďarského jazyka a dôverníkom následníka trónu arcivojvodu Františka Ferdinanda. Roku 1904 bol menovaný v Hronovciach beneficiálnym opátom, v roku 1906 kanonikom Veľkováradskej kapituly a v roku 1907 diecéznym hlavným školským inšpektorom. Pôsobil tiež ako Tinínsky titulárny biskup a rektor kňazského seminára v Oradei.

Bol autorom odborných prác o cirkevnom maliarstve, o diakritických znamienkach v chaldejčine, asýrčine a arabčine, o Nabuchodonozorovom zákonníku a o kánonickom práve.

## Dielo
* Az egyházi festészetről. Budapest, 1888.
* Az Itala és Vulgata. Budapest, 1890. (A budapesti egyetem hittudományi karától pályadíjjal jutalmazott értekezés.)
* A szyr, kald és arab diakritikus jelek. Budapest, 1891 (Ugyanazon kartól pályadíjjal kitüntetett értekezés
* Nabukodonozor büntetése. Budapest, 1891
* Az eskü kanonjogi szempontból. Besztercebánya, 1894 (doktori felavató értekezés)
* A valláserkölcsi nevelés fontossága korunkban. Budapest, 1896
* A magyar katholikusok Lateranban. Budapest, 1902.
* A nőemancipáció és a kath. egyház álláspontja. Hely nélkül, 1904.
* Ünnepi Szt beszéd Szt István első m. kir. ünnepén... Nagyvárad, 1909

## Literatúra
* *[[Slovenský biografický slovník]]*

## Externé odkazy
* 
* Záznam o narodení a krste v matrike záznam číslo 46 - farnosť Nemecké Pravno; pokrstený ako Paulus Josephus Lányi

Kategória:Slovenskí náboženskí spisovatelia
Kategória:Uhorskí rímskokatolícki biskupi
Kategória:Cirkevní hodnostári
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici
Kategória:Osobnosti z Nitrianskeho Pravna
Jozef Laššák

**Jozef Laššák** (* 17. december 1922, Šoltýska – † 6. november 1985, Bratislava) bol slovenský politický a hospodársky pracovník.

## Rodina
* otec: Jozef Laššák
* matka: Anna rod. Zapaľačová
* manželka: Júlia rod. Pisárová 

## Životopis
V roku 19401942 študoval na Obchodnej akadémii v Banskej Bystrici, v roku 19621966 na VŠE v Bratislave. Generálny riaditeľ Slovenskej štátnej sporiteľne. Vedúci redaktor Života strany, publikoval v straníckej a odbornej tlači. Nositeľ viacerých vyznamenaní.

## Literatúra
* Slovenský biografický slovník

## Externé odkazy
* 

Kategória:Slovenskí komunistickí funkcionári
Kategória:Osobnosti zo Šoltýsky
Krištof Lehher

**Krištof Lehher** (*   Banská Bystrica) bol zlatník.

## Životopis
Zlatník v Banskej Bystrici (spomínaný v roku 1596-1610). Člen Mestskej rady v Banskej Bystrici (r. 1608).

## Literatúra
* Kto bol kto v histórii Banskej Bystrice 12552000
* *Zlatníctvo na Slovensku*, 1983

## Externé odkazy
* 

Kategória:Slovenskí zlatníci
Ján Lehký

**Ján Lehký** (* 18. máj 1906, Čestín - † 15. október 1979, Bratislava) bol  verejný činiteľ, redaktor, knihovník.

## Rodina
* otec František Lehký
* matka Rozália rod. Kroupová
* manželka Lenka rod. Molnárová 

## Životopis
Štud. na gymnáziu v Prievidzi a Prešove. Filológiu a filozofiu na Filozofickej fakulte Univerzity Komenského v Bratislave. Pôsobil v knihovníctve, pracovník Univerzitnej knižnice, riaditeľ Slovenskej pedagogickej knižnice v Bratislave, v knihovníckej práci spolupracoval pri výchove mladej knihovníckej generácie. Zakladateľ a člen spoločenských organizácií, vedeckých a redakčných rád. Publikoval v denníkoch a odbornej tlači. V roku 1944 redaktor časopisu Povstanie v Prievidzi, vedúci vnútropolitickej redakcie SSV v Banskej Bystrici.

## Dielo
* Polytechnická výchova Bratislava roku 1953
* O ústrednej katalogizácii na Slovensku Martin roku 1963

## Literatúra
* *[[Slovenský biografický slovník]]*

## Externé odkazy
* 

Kategória:Narodenia v 1906
Kategória:Úmrtia v 1979
Kategória:Slovenskí redaktori
Kategória:Slovenskí knihovníci
Alexander Lechnitzky

**Alexander Lechnitzky** (*   Slovensko) je fotograf a vojnový zločinec.

## Rodina
* otec: Oto LECHNITZKY

## Životopis
Venoval sa portrétnej fotografii. Po otcovi prevzal fotoateliér v Banskej Bystrici (20.roky 20. stor.) Okrem portrétnej fotografie sa venoval zložitým alegorickým kompozíciám. Počas 2. svetovej vojny spolupracoval s nemeckou armádou, bol pracovníkom a tlmočníkom nemeckej bezpečnostnej služby Sicherheitsdienst (SD) v Banskej Bystrici. Aktívne sa podieľal na vraždení v Kremničke, kde údajne osobne zavraždil stovky ľudí. Koncom vojny emigroval a za svoje zločiny nebol nikdy potrestaný.

## Literatúra
* Kto bol kto v histórii Banskej Bystrice 12552000

## Externé odkazy
* 

## Referencie

Kategória:Slovenskí fotografi
Kategória:Vojnoví zločinci
Kategória:Slovenskí vojnoví zločinci
Oto Lechnitzky

**Oto Lechnitzky** (*   Slovensko) je fotograf.

Jeho syn: Alexander Lechnitzky 

## Životopis
Majiteľ fotoateliéru v Banskej Bystrici (asi od 90. rokov 19.stor.). Venoval sa portrétu, vytvoril obrazovú galériu banskobystrických ulíc, budov a zákutí.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí fotografi
Aurel Lehotský

**Aurel Lehotský** (* 19. júl 1882, Kremnica – † 19. január 1953, Kremnica) bol slovenský banský inžinier a hospodársky pracovník.

## Životopis
Narodil sa 19. júla 1882 v Kremnici ako syn Jána Lehotského a Ľudmily rod. Križkovej. Študoval na reálke v Kremnici, roku 19011904 na Baníckej a lesníckej akadémii, v rokoch 19041907 na Vysokej škole baníckej a lesníckej v Banskej Štiavnici. Riaditeľ baní v Kremnici.

Aurel Lehotský bol tiež tajomníkom prvého filatelistického spolku na Slovensku, ktorý spolu s bratom Klementom Lehotským založil v Kremnici, v marci 1895. Iniciatívny návrh na vytvorenie klubu podal ich starý otec Pavol Križko, mestský archivár, zakladateľ mestského múzea v Kremnici. Spolok filatelistov sa volal *Album*, v roku 1896 boli vydané jeho stanovy. Spolok prestal fungovať po deviatich rokoch v roku 1904. Spolok nemal nikdy viac než 20 členov a jeho význam ani činnosť nepresiahli miestny rámec.  Bol však príkladom slovenského spolku v dobe národnostného útlaku a má tak čestné miesto v dejinách slovenského spolkového života pred prvou svetovou vojnou.

Aurel Lehotský ako hlavný banský inžinier bol členom komisie, ktorá 15. decembra 1918 prevzala kremnickú mincovňu do správy Československej republiky. Vládny referent finančnej správy pre Slovensko Ľudovít Medvecký ho následne ustanovil dočasným správcom mincovne.

Počas druhej svetovej vojny sa Aurel Lehotský zúčastnil ilegálneho protinacistického odboja. V roku 1944 pôsobil ako vedúci Štátnych banských a hutných závodov pri Povereníctve verejných prác v Banskej Bystrici, v decembri roku 1944 väznený gestapom v Martine. Historik kremnického baníctva, autor štúdií a článkov v odborných časopisoch. Člen spoločenských, technických a vedeckých organizácií.

## Dielo
* *Kremnické štátne bane* In: Sborník spojeného banského revíru pre Slovensko a Podkarpatkú Rus 1. Bratislava 1938, s. l99-230

## Referencie

## Literatúra
* Slovenský biografický slovník

## Externé odkazy
* 
* Záznam o narodení a krste v matrike záznam číslo 29 - evanjelická cirkev v Kremnici; pokrstený ako Aurel Cornel Lehotzký

Kategória:Slovenskí banskí inžinieri
Kategória:Absolventi Baníckej a lesníckej akadémie v Banskej Štiavnici
Kategória:Osobnosti z Kremnice
Kategória:Slovenskí filatelisti
Egid Lehotský

**Egid Lehotský** (maď.Lehotzky Egyed de Király-Lehota) (* 26. apríl 1822, Brezno – † 31. október 1894, Brezno) bol verejný činiteľ.

## Rodina
* otec: Alexander Lehotský
* matka: Žofia Lehotská 

## Životopis
Študoval na gymnáziu v Banskej Bystrici, právo na univerzite v Pešti. Statkár v Kráľovej Lehote a v Liptovskom Trnovci. V  60. rokoch politicky organizovaný v Deákovej strane, potom vo vládnej Liberálnej strane. V roku 1861, 1865, 18871892 poslanec uhorského snemu za volebný okres Brezno. Predseda správy výchovného ústavu v Slovenskej Ľupči, vydal správu o jeho činnosti.

## Literatúra
* Slovenský biografický slovník

## Externé odkazy
* 
* Záznam o narodení a krste v matrike záznam číslo 33 – evanjelická farnosť; pokrstený ako Egidius Daniel Lehotzky
* Záznam o úmrtí v matrike farnosti Brezno; záznam č. 50

Kategória:Uhorskí politici
Kategória:Poslanci uhorského snemu narodení na území dnešného Slovenska
Kategória:Osobnosti z Brezna
Kategória:Slovenskí šľachtici
Kategória:Uhorskí šľachtici
Kategória:Príslušníci zemianskeho stavu
Eugen Lehotský

**Eugen Lehotský** (* 3. august 1909, Kráľová† 14. november 1970, Bratislava) bol slovenský maliar.

## Rodina
* otec: Eugen Lehotský
* matka: Adela rod. Kautná
* brat: Rudolf (19081977), katolícky kňaz banskobystrickej diecézy, ktorý v roku 1936 vstúpil do rehole redemptoristov
* dcéry: maliarka Eugénia vyd. Kálmánová, maliarka Magdaléna vyd. Dúbravková 
* manželka: Mária Magdaléna rod. Zacharová 

## Životopis
V roku 1926-1929 študoval na Umeleckopriemyselnej škole a v roku 1929 na AVU v Prahe. Pôsobil ako profesor kreslenia na gymnáziu v Kláštore pod Znievom, potom v Banskej Bystrici. Jeho maľba sa na začiatku vyznačovala renoirovsky riešenou formou, najmä figurálne zoskupenia a krajiny. Krajinu využíval najmä na tlmočenie citových polôh. Maľoval Banskú Bystricu a jej okolie, vystavoval v Banskej Bystrici roku 1932, 1940, 1974. 

Príslušník Generácie 1909, do slovenského maliarstva vniesol výdobytky  európskej moderny. Tvoril najviac technikou olejomaľby, používal aj akvarel a lavírovanie, menej gvaš a temperu, venoval sa aj kresbe kriedou. Stvárňoval námety slovenskej prírody a krajiny, významnú časť jeho tvorby však predstavujú sociálne  motívy a po roku 1949 diela s politickým zameraním.

## Ocenenie
* Cena mesta Bratislavy roku 1954, 
* Cena v súťaži Hrozby a nádeje ľudstva roku 1959, 
* 2 ceny v súťaži na bratislavské motívy roku 1956

## Dielo
* Jeseň, Pri Hrone, V obloku roku 1932
* Jarná robota, Krajina pri Banskej Bystrici roku 1933
* Tanec farieb roku 1936
* Bratislava z Trnavskej cesty,  Povraznícka ulica v zime, Zimná Bratislava roku 1954
* Banskobystrické predmestie, Čítajúca, Z roboty roku 1958
* Cigánska osada v Levoči, Krajina z Levoče,  Predjarie roku1965
* Krajina s Blatnickým hradom Septembrová krajina, Život v záhrade roku 1968
* Krajina na začiatku jari, Zátišie (Pohľad z okna) roku 1969
* Krajina z Ružomberka, Žltý pes roku 1970

## Literatúra
* Slovenský biografický slovník

## Externé odkazy
* 

Kategória:Slovenskí maliari
Kategória:Moderní maliari
Kategória:Osobnosti zo Zvolena
Kategória:Portál:Umenie/Zapojené články
Karol Miloslav Lehotský (publicista)

**Karol Miloslav Lehotský** (*de Kisrákó et Bisztricska*; * 16. september 1846, Púchov, Slovensko† 2. október 1915, Hložany, Srbsko) bol slovenský spisovateľ, prekladateľ a učiteľ. Pseudonym: Dragutin, Graničar, Drahotín Miloslavský, K. Miloslavský.

## Rodina
* otec Ján Lehotský (*de Kisrákó et Bisztricska*)
* matka Zuzana rod. Melfelberová
* manželka Emília rod. Mrvová
* syn Karol Miloslav Lehotský

## Životopis
Pochádzal zo šľachtického rodu Lehotský s predikátmi z Malého Rakova a Bystričky. Karol Miloslav Lehotský študoval na gymnáziu v Trenčíne, v Českom Těšíne, v Modre a v Levoči. Učiteľský diplom získal v Banskej Bystrici. Od 1866 pôsobil ako učiteľ v Báčskom Petrovci, v rokoch 18731905 v Laliti. Od roku 1906 bol na odpočinku v Hložanoch. Bol autorom osvetových a pedagogických článkov, cestopisov, krátkych próz a prekladov. Počas pôsobenia v Juhoslávii podporoval osvetový, kultúrny a hospodársky život dolnozemských Slovákov. Roku 1887 bol vydavateľom časopisu *Priateľ školy*. Bol členom Matice slovenskej.

## Literatúra
* *[[Slovník slovenských spisovateľov]]*

## Externé odkazy
* Záznam o narodení a krste v matrike evanjelického zboru v Púchove; záznam číslo 33; pokrstený ako Károly Miloslav Lehotszky
* 

Kategória:Slovenskí pedagógovia
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici
Kategória:Srbské osobnosti slovenského pôvodu
Kategória:Osobnosti z Púchova
Pavol Lehotský

**Pavol Lehotský** (* 17. november 1923, Kráľova Lehota – † 25. máj 1977, Bratislava) bol slovenský drevársky odborník.

## Rodina
* otec: Matej Lehotský
* matka: Katarína rod. Arvayová
* manželka: Lýdia rod. Ončáková 

## Životopis
Študoval na SVŠT v Bratislave, v roku 19471948 mechanickú technológiu dreva na Vysokej škole lesníckej v Štokholme. V roku 19501951 pracoval ako technik n.p. Smrečina v Banskej Bystrici.

Ako výskumný pracovník drevárskeho priemyslu sa  zaslúžil o vývoj a zavedenie výroby vláknitých dosák suchým spôsobom v Česko-Slovensku. V roku 19651968 koordinoval výskum v rámci RVHP. Člen SAV, vedeckých rád a spoločností pre otázky využitia drevnej suroviny.

## Ocenenie
* 1973 – Za vynikajúcu prácu

## Dielo
* *Výroba drevovláknitých dosák suchým postupom*, Drevo, 10, 1963, č. 2, s. 43-51 
* *Priemyselné spracovanie hrabu* (kandidátska dizertačná práca, 1967)

## Literatúra
* Slovenský biografický slovník

## Externé odkazy
* 

Kategória:Slovenskí lesníci
Kategória:Osobnosti z Kráľovej Lehoty
Kategória:Príslušníci zemianskeho stavu
Kategória:Slovenskí šľachtici
Viliam Lehotský

**Viliam Lehotský** (* 25. január 1847, Bystrička – † 20. apríl 1897, Martin) bol uhorský šľachtic, verejný činiteľ a právnik.

## Rodina
* otec: Anton Lehotský
* matka: Žofia rod. Záturecká
* manželka: Ilona rod. Rutkayová 

## Životopis
Študoval na gymnáziu v Banskej Bystrici, Rimavskej Sobote, Banskej Štiavnici, Pápe a na právnickej akadémii v Bratislave. Od roku 1872 notár, neskôr slúžny v Martine. Predstaviteľ maďarskej šľachty. Funkcionár vládnej Liberálnej strany, od roku 1893 poslanec uhorského snemu za volebný okres Sučany. Príslušník turčianskeho šľachtického rodu.

## Literatúra
* LEHOTSKÝ, Viliam. In: 

## Zdroje
* Záznam o narodení a krste v matrike evanjelického zboru v Martine; záznam číslo 7; pokrstený ako Vilmos László Lehoczky

## Externé odkazy
* 

Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici
Kategória:Osobnosti z Bystričky
Kategória:Slovenskí právnici
Ferdinand Lehotský

**Ferdinand Lehotský** (* 30. máj 1908, Slatina nad Bebravou  † 17. júl 1968, Bratislava) bol slovenský vojenský a neskôr civilný pilot, tanečník, herec a spevák.

## Rodina
* otec: Gejza Lehotský
* matka: Kornélia rod. Klimová
* manželka: Ella rod. Fuchsová 
* deti: Juraj Lehotský, Ján Lehotský

## Životopis
Absolvoval Vyššiu priemyselnú školu v Banskej Bystrici. Vojenský, neskôr civilný pilot. Tanečník a herec v niektorých pražských divadlách. Člen činohry SND roku 1941-1956, od roku 1957 Novej scény v Bratislave.

## Literatúra
* *[[Slovník slovenských spisovateľov]]*

## Externé odkazy
* 

Kategória:Slovenskí divadelní herci
Kategória:Slovenskí tanečníci
Kategória:Slovenskí speváci
Kategória:Slovenskí letci
Kategória:Osobnosti zo Slatiny nad Bebravou
Amiel

**Amiel** môže byť:
* Eliam
* Denis Amiel (1884 – 1977), fr. spisovateľ
* Henri-Frédéric Amiel (1821 – 1881), šv. spisovateľ
* Barbara Amielová, spisovateľka, žena Conrada Blacka
* Jon Amiel, britský režisér
* Pierre Amiel
Krištof Leiwsol

**Krištof Leiwsol** (*   Slovensko) bol kníhkupec.

## Životopis
Majiteľ kníhkupectva v Banskej Bystrici (1583).

## Literatúra
* Kto bol kto v histórii Banskej Bystrice 12552000

## Externé odkazy
* 

Lewsol, Krištof
Martin Lenko

**Martin Lenko** (* 3. september 1913, Liptovský Mikuláš – † 24. september 1969, Ružomberok) bol slovenský verejný činiteľ a pedagóg.

## Rodina
* otec: Martin Lenko
* matka: Zuzana rod. Hollá
* manželka: Mária rod. Pagáčová 

## Životopis
Študoval na gymnáziu v Liptovskom Mikuláši, v roku 19281932 na učiteľskom ústave v Banskej Bystrici. Učiteľ na rôznych miestach Liptova, neskôr riaditeľ ZŠ v Ružomberku. Účastník protifašistického odboja. Organizátor záujmovej umeleckej činnosti, najmä umeleckej fotografie v Stredoslovenskom kraji, roku 1968 sa zúčastnil pri zakladaní Zväzu slovenských fotografov. V roku 19481954 poslanec SNR.

## Literatúra
* LENKO, Martin. In: 

## Externé odkazy
* 

Kategória:Slovenskí politici
Kategória:Osobnosti z Liptovského Mikuláša
Roman Leontyč

**Roman Leontyč** (* 19. február 1930, Horní Černošice  † 7. apríl 1994, Banská Bystrica) bol slovenský lesný inžinier.

## Životopis
Odborník na lesnícku fytopatológiu, koordinátor výskumných úloh, medzinárodný expert, pôsobil v zahraničí. Vedúci výskumnej stanice v Banskej Štiavnici. Autor kníh, vedeckých prác, odborných štúdií a článkov.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí lesní inžinieri
Matej Lepáček

**Matej Lepáček** (*  Banská Bystrica  † 1881, Slovensko) bol slovenský lekár.

## Životopis
Kráľovský horársky lekár v Banskej Bystrici.

## Literatúra
* Kto bol kto v histórii Banskej Bystrice 12552000
* Lekári a spoločnosť v 19.storočí na Slovensku, 1990

## Externé odkazy
* 

Kategória:Slovenskí lekári
Lepáček, Matej
Juraj Lepény

**Juraj Lepény** (*  Banská Bystrica) bol evanjelický kňaz.

## Životopis
Kazateľ slovenskej evanjelickej obce v Banskej Bystrici (1624-1650).

## Literatúra
* Kto bol kto v histórii Banskej Bystrice 12552000
* Banská Bystrica - v znamení kalicha, 2001

## Externé odkazy
* 

Kategória:Slovenskí evanjelickí kňazi
Ján Leporíni

**Ján Leporíni** (* Banská Bystrica) bol evanjelický kňaz a náboženský spisovateľ.

## Životopis
Študoval na univerzite vo Wittenbergu. Pôsobil ako evanjelický učiteľ a kňaz. Autor dišputy z etiky, veršami prispel do diela J. Röschela *Exercitatio Chronologica* (Wittenberg, 1692).

## Dielo
* *Appetitum a ratione trimphatum dissertatione ethica...*, Wittenberg, 1690

## Literatúra
* Slovenský biografický slovník

## Externé odkazy
* 

Kategória:Evanjelickí kňazi
Kategória:Náboženskí spisovatelia